Občina Dol pri Ljubljani na podlagi 17.člena Zakona o športu (Uradni list RS, št. 29/2017, 21/2018-ZNOrg in 82/2020), 8. člena Odloka o sofinanciranju letnega programa športa v Občini Dol pri Ljubljani ( Uradni list RS, št. 13/2021) in Odloka o proračunu Občine Dol pri Ljubljani za leto 2021 (Uradni list RS, št. 30/2021), objavlja

**JAVNI RAZPIS**

**za sofinanciranje letnega programa športa v Občini Dol pri Ljubljani v letu 2022**

1. *Naročnik javnega razpisa*

Naročnik javnega razpisa je Občina Dol pri Ljubljani, Dol pri Ljubljani 1, 1262 Do pri Ljubljani.

1. *Predmet javnega razpisa*

Predmet javnega razpisa je zbiranje prijav za sofinanciranje izvajanja letnega programa športa v Občini Dol pri Ljubljani po naslednjih vsebinskih sklopih:

Športni programi:

* prostočasna športna vzgoja otrok in mladine,
* športna vzgoja otrok in mladine, usmerjenih v kakovostni in vrhunski šport,
* kakovostni šport,
* vrhunski šport,
* športna rekreacija.

Razvojne dejavnosti v športu:

* izobraževanje, usposabljanje in izpopolnjevanje strokovnih delavcev v športu,
* založništvo v športu,
* informacijsko-komunikacijska tehnologija na področju športa.

Organiziranost v športu

 Športne prireditve in promocija športa

1. *Izvajalci letnega programa, ki se lahko prijavijo na razpis*

Izvajalci letnega programa športa, ki lahko kandidirajo na javnem razpisu so:

* športna društva in zveze športnih društev (ki jih ustanovijo društva),
* zavodi, samostojni podjetniki posamezniki in druge pravne osebe, registrirani za opravljanje dejavnosti v športu,
* ustanove, ki so ustanovljene za splošno koristen namen na področju športa, v skladu z zakonom, ki ureja ustanove,
* zavodi s področja vzgoje in izobraževanja, ki izvajajo javnoveljavne programe,
* zasebni športni delavci.
1. *Pogoji za prijavo na razpis*

Izvajalci morajo izpolnjevati naslednje pogoje:

* imajo ustrezno registracijo najmanj dve leti na dan objave javnega razpisa,
* izvajajo športne programe in delujejo na področju športa najmanj dve leti na dan objave javnega razpisa,
* imajo sedež v Občini Dol pri Ljubljani in izvajajo športne programe pretežno za prebivalce občine,
* imajo za prijavljene programe/področja zagotovljene materialne in prostorske pogoje,
* imajo izdelano finančno konstrukcijo, iz katere je razviden predviden vir prihodkov in stroškov za izvedbo programov/področij,
* imajo urejeno evidenco članstva (velja za športna društva in/ali zveze športnih društev) ter evidenco o udeležencih programa.

Športna društva in njihove zveze imajo pod enakimi pogoji prednost pri izvajanju letnega programa športa.

1. *Merila in kriteriji za vrednotenje programov*

Programi prijaviteljev se bodo ovrednotili na podlagi Odloka o sofinanciranju letnega programa športa v Občini Dol pri Ljubljani ( Uradni list RS, št. 13/2021) in meril za izbor in vrednotenje programov LPŠ v Občini Dol pri Ljubljani.

1. *Višina razpoložljivih sredstev*

Obseg objavljenih razpisanih sredstev izhaja iz sredstev zagotovljenih v sprejetem proračunu Občine Dol pri Ljubljani za leto 2022 (Uradni list RS, št. 15/2022) in znaša 70.000,00 EUR.

1. *Obdobje za izvedbo in porabo dodeljenih sredstev*

Prijavljeni programi oz. projekti morajo biti v celoti izvedeni v letu 2022, dodeljena sredstva morajo biti porabljena v proračunskem letu 2022, zahtevki za posamezna izplačila pa posredovani občinskemu uradu najkasneje do 30.11.2022.

1. *Razpisni rok*

**Rok za prijavo na javni razpis je 30.6.2022.**

1. *Način dostave vloge za sofinanciranje programov*

Vlogo za sofinanciranje posameznih programov mora predlagatelj izpolniti na prijavnih obrazcih (razpisna dokumentacija) in zraven predložiti vsa pripadajoča in zahtevana dokazila.

Vse obrazce je potrebno izpolniti v računalniški obliki in posredovati zapis na digitalnem mediju. (CD, DVD, USB….) na naslov: Občina Dol pri Ljubljani, Dol pri Ljubljani 1, 1262 Dol pri Ljubljani v zaprti ovojnici s svojim naslovom in s pripisom »**JR za sofinanciranje športa-NE ODPIRAJ**!«.

Šteje se, da je vloga prispela pravočasno, če je bila oddana zadnji dan roka za oddajo vlog na pošti s priporočeno pošiljko, ali če je bila oddana v sprejemni pisarni Občine Dol pri Ljubljani, Dol pri Ljubljani 1, Dol pri Ljubljani, do zaključka uradnega časa občine na zadnji dan roka za oddajo vlog.

1. *Odpiranje in obravnava prispelih vlog, ter obveščanje o izidu javnega razpisa*

Stranka lahko vlogo dopolnjuje oziroma spreminja do poteka roka za prijavo. Vloga, ki jo je stranka poslala po poteku razpisnega roka, je prepozna.

Župan s sklepom imenuje strokovno komisijo, ki odpre vse vloge, pripravi poročilo, opravi strokovni pregled popolnih vlog in pripravi predlog prejemnikov sredstev v skladu z merili za izbor in vrednotenje programov LPŠ v Občini Dol pri Ljubljani ( Uradni list RS, št. 13/2021).

Prijavljeni kandidati bodo o izidu javnega razpisa obveščeni pisno, praviloma v 30. dneh od roka za oddajo vlog.

1. *Navedba oseb, pooblaščenih za dajanje informacij*

Informacije in navodila za sodelovanje na javnem razpisu dobijo zainteresirani kandidati na sedežu Občine Dol pri Ljubljani, Dol pri Ljubljani 1, Dol pri Ljubljani. Kontaktna oseba: Ana Biser, telefonska številka: 01 530 3254, e-mail: ana.biser@dol.si

1. *Informacije o razpisni dokumentaciji*

Razpisna dokumentacija je na voljo na spletni strani Občine Dol pri Ljubljani, na povezavi [www.dol.si](http://www.dol.si) .

Številka: 671-0001/2022-4

Datum: 29.4.2022

 Željko Savič, župan